இந்தியக் குடியரசுத் துணைத் தலைவர்

இந்தியக் குடியரசுத்  துணைத் தலைவர் - இந்தியாவின் இரண்டாவது மிக உயர் பதவிக்குரியதாகும், குடியரசுத் தலைவருக்கு அடுத்த நிலையில் வரும் பதவியாகும். துணைக்குடியரசுத்தலைவரே நாடாளுமன்றத்தின் மாநிலங்களவைத் தலைவராவார். எனினும் இவருக்கு மாநிலங்க‌ளவை ஓட்டெடுப்பில் ஓட்டளிக்கும் உரிமை இல்லை. ஏனெனில் இவர் மாநிலங்களவை உறுப்பினர் அல்லர். எனினும் ஓட்டுக்கள் சமநிலையில் இருக்கும் போது இவர் ஓட்டளிக்கலாம்.

இந்திய அரசியலமைப்புச் சட்டவிதி 63 ல் குறிப்பிட்டுள்ளபடி துணைக் குடியரசுத் தலைவர் நியமனம் செய்யப்படுகின்றார். குடியரசுத் தலைவருக்கு கோரப்படும் அனைத்துத் தகுதிகளும் இவருக்கும் கோரப்படும்.  இந்தியக் குடிமகனாக இருத்தல் அவசியம்.

குடியரசுத் தலைவர் எதிர்பாராத இறப்பின் நிமித்தம் அல்லது அவர் பதவிக்காலம் முடிவுற்ற நிலை அல்லது அவர் பணியிலிருந்து நீங்குதல் போன்ற காலங்களில் துணைக்குடியரசுத் தலைவரே குடியரசுத் தலைவர் பதவியில் மீண்டும் புதியக் குடியரசுத் தலைவர் தேர்ந்தெடுக்கும் வரையில் பதவி வகிப்பார்.

 தேர்ந்தெடுக்கும் முறை 
ஒவ்வொரு 5 ஆண்டிற்கு ஒரு முறை துணைக்குடியரசுத் தலைவர் பதவி முடிவுறும் சமயத்தில்  நாடாளுமன்றத்தின் இரு அவைகளின் உறுப்பினர்களால்  தேர்ந்தெடுக்கப்படுகின்றார்.இந்திய குடியரசுத்துணை தலைவர் எவ்வாறு தேர்ந்தெடுக்கப்படுகிறார்? ஆனால் மக்களவை மற்றும் மாநிலங்களவையின் நியமன உறுப்பினர்கள் வாக்களிக்க முடியாது.

இந்திய அரசியலமைப்பு சட்ட விதி 67 பி  ன் படி நாடாளுமன்றத்தின் இரு அவைகளாலும்  அவருக்கு எதிரான தீர்மானத்தின் வாக்கெடுப்பில் (ஒட்டெடுப்பில்) வெற்றி பெற்றாலின்றி அவரை எவ்வகையிலும் நீக்கவியலாது.

 ஊதியம் 

துணைக்குடியரசுத் தலைவரின் ஊதியம் இந்திய அரசியலமைப்பில் வரையறுக்கப்படவில்லை. இருப்பினும் மாநிலங்களவைத் தலைவரின் அலுவல் நிலைக்காரணமாக அதற்கு நிகரான ஊதியம் வழங்கப்படுகின்றது.

 இந்தியக் குடியரசுத் துணைத் தலைவர்கள் 

முன்னாள் குடியரசுத் துணைத் தலைவர்கள்.குடியரசுத் தலைவர்களின் பட்டியல் /குடியரசுத் துணைத் தலைவர்கள்

 எண். குடியரத் துணைத் தலைவர் படம் பதவி ஆரம்பம் பதவி முடிவு குடியரசுத் தலைவர் 1 சர்வபள்ளி இராதாகிருஷ்ணன் 100px 13 மே 1952 12 மே 1962 ராசேந்திர பிரசாத் 2 சாகீர் உசேன் 100px|alt=Zakir Hussain 13 மே 1962 12 மே 1967 சர்வபள்ளி இராதாகிருஷ்ணன் 3 வரதாகிரி வெங்கட்ட கிரி 100px|alt=V.V. Giri 13 மே 1967 3 மே 1969 சாகீர் உசேன் 4 கோபால் சுவரூப் பதக் 100px 31 ஆகத்து 1969 30 ஆகத்து 1974 வி. வி. கிரி 5 பசப்பா தனப்பா ஜாட்டி  100px 31 ஆகத்து 1974 30 ஆகத்து 1979 பக்ருதின் அலி அகமது 6 முகம்மது இதயத்துல்லா 100px 31 ஆகத்து 1979 30 ஆகத்து 1984 நீலம் சஞ்சீவ ரெட்டி 7 இராமசாமி வெங்கட்ராமன் 100px|alt=R Venkataraman 31 ஆகத்து 1984 27 சூலை 1987 ஜெயில் சிங் 8 சங்கர் தயாள் சர்மா 100px|alt=Shankar Dayal Sharma 3 செப்டம்பர் 1987 24 சூலை 1992 ஆர். வெங்கட்ராமன் 9 கோச்செரில் ராமன் நாராயணன் 100px|alt=K.R. Narayanan 21 ஆகத்து 1992 24 சூலை 1997 சங்கர் தயாள் சர்மா 10பதவியில் இருந்த பொழுது இயற்கை எய்தினார். கிருஷ்ண காந்த் 100px|alt=Krishna Kant 21 ஆகத்து  1997 27 சூலை 2002 கே. ஆர். நாராயணன் 11 பைரோன் சிங் செகாவத் 100px|alt=Bhairon Singh Shekhawat 19 ஆகத்து  2002 21 சூலை 2007 ஏ. பி. ஜே. அப்துல் கலாம் 12முகம்மது அமீத் அன்சாரிஇந்து ஆங்கில நாளிதழ் - அமீத் அன்சாரி, குடியரசுத் துணைத் தலைவர் தேர்தலில் வெற்றிபெற்றார் 100px|alt=Hamid Ansari 11 ஆகத்து  2007 10 ஆகத்து 2012 பிரதீபா பாட்டீல் 11 ஆகத்து  2012 11 ஆகத்து 2017  பிரணாப் முகர்ஜி 13 வெங்கையா நாயுடு 100px 11 ஆகத்து  2017  11 ஆகத்து 2022 ராம் நாத் கோவிந்த்14ஜெகதீப் தன்கர் 100px11 ஆகத்து 2022 21 சூலை 2025திரௌபதி முர்மு15ச. பொ. இராதாகிருஷ்ணன் 100px12 செப்டம்பர் 2025

 இவற்றையும் பார்க்க 

 இந்தியக் குடியரசுத் தலைவர்
இந்தியக் குடியரசுத் துணைத் தலைவர்களின் பட்டியல்

மேற்கோள்கள்

வெளிப்புற இணைப்புகள்
 இந்தியக் குடியரசுத் துணைத் தலைவர் (அதிகாரப்பூர்வ இணையம்) 
இந்தியக் குடியரசுத் துணைத்தலைவர் - காணொலி  
 மாநிலங்களவைத் தலைவரின் அதிகாரங்கள் - காணொலி  

பகுப்பு:இந்திய அரசு
பகுப்பு:இந்தியக் குடியரசுத் துணைத் தலைவர்கள்
மாநிலங்களவைத் தலைவர்கள்
மாநிலங்களவை